Φιλέτο ψαριού παναρισμένο σε μπίρα και πετιμέζι και κρέμα με σέσκουλα
Μια πρωτότυπη συνταγή για τηγανητό ψάρι, περασμένο από χυμό με μπίρα και πετιμέζι. Για συνοδεία: μια λεμονάτη κρέμα με βάση τα σέσκουλα.
800 γρ. φιλέτα ψαριών, 300 γρ. αλεύρι για όλες τις χρήσεις, 1 + 1/3 φακελάκι με ξηρή μαγιά, 2 κουτ. σούπας πετιμέζι, 180 ml μπίρα (σε θερμοκρασία δωματίου), 1 κουτ. γλυκού αλάτι, 1 κουτ. σούπας ελαιόλαδο, 300 ml νερό, λάδι για το τηγάνισμα, 40 ml ελαιόλαδο, 1 μάτσο σέσκουλα, 2 φρέσκα κρεμμυδάκια, ψιλοκομμένα, χυμός από 1 μέτριο λεμόνι, 3 κουτ. σούπας άνηθο, ψιλοκομμένο, αλάτι
 Για να φτιάξουμε το φιλέτο ψαριού παναρισμένο σε μπίρα και πετιμέζι και κρέμα με σέσκουλα, ξεκινάμε ανακατεύοντας σε ένα βαθύ μπολ με το σύρμα το αλεύρι, τη ξηρή μαγιά, το πετιμέζι, τη μπίρα, το αλάτι, το ελαιόλαδο και το νερό. Καλύπτουμε με μεμβράνη και αφήνουμε στην άκρη για περίπου 2 ώρες, να φουσκώσει.Ρίχνουμε τόσο λάδι σε μια κατσαρόλα ώστε να καλύψουμε τα 2/3 του σκεύους και το ζεσταίνουμε σε δυνατή φωτιά.Σοτάρουμε στο ελαιόλαδο τα σέσκουλα με τα φρέσκα κρεμμυδάκια, ψιλοκομμένα, για 8-10 λεπτά σε χαμηλή φωτιά. Τα αδειάζουμε στον πολυκόφτη μαζί με το λάδι τους και τα πολτοποιούμε με τον χυμό από το λεμόνι, τον άνηθο και το αλάτι.Κόβουμε τα φιλέτα ψαριού σε μεγάλα κομμάτια (περίπου 5 εκ.), και τα στεγνώνουμε καλά με χαρτί κουζίνας. Τα βουτάμε στον χυλό που ετοιμάσαμε ή τα αλευρώνουμε αν το μείγμα δεν είναι χυλός, έτσι ώστε να καλυφθούν καλά, τινάζουμε να φύγει το περιττό και τα τηγανίζουμε για περίπου 2 λεπτά, μέχρι να ροδίσουν και να γίνουν τραγανά και από τις δύο πλευρές. Βγάζουμε με τρυπητή κουτάλα, αφήνουμε σε απορροφητικό χαρτί να στραγγίξουν τα περιττά λάδια και σερβίρουμε.
Σέσκουλα,Ψάρι,25η Μαρτίου